Kensington, Bløf en Ronnie Flex staan op festival Glemmer Beach - flevopost.nl - Uit - Muziek
Geplaatst op woensdag 11 april 2018 20:30
Sfeerbeeld van Glemmer Beach. © Glemmer Beach Chelsea verbied om nuwe spelers te werf | Netwerk24
Sokker se wêreldbeheerliggaam, Fifa, het Chelsea verbied om vir die volgende twee oodrag-venstertydperke enige nuwe spelers te kontrakteer.
Chelsea sal in die volgende twee seisoene geen nuwe spelers na Stamford Bridge mag lok nie. Foto: Getty Images
Dít volg nadat dié Engelse spogklub daaraan skuldig bevind is dat hy reëls rakende die kontraktering van jong spelers oortree het.
Daarbenewens is Chelsea met 600 000 Switserse frank (sowat R8,4 miljoen) beboet en sal die Engelse Sokkervereniging (FA) ook 500 000 Switserse frank moet opdok omdat die oortredings onder sy wag plaasgevind het.
Dié swaar strawwe volg op ’n lang ondersoek wat Fifa gedoen het oor Chelsea se werwing van oorsese o.18-spelers.
Eenvoudig gestel verbied Fifa-reëls klubs om oorsese spelers jonger as 18 jaar te werf, tensy dié spelers se ouers vir redes anders as sokker geëmigreer het na die land waarin die klub gesetel is.
Uitsonderings word ook gemaak indien buitelandse minderjarige spelers 50 km of minder van die landsgrens van die klub woonagtig is.
Die doel hiervan is om kinders teen uitbuiting te beskerm.
Fifa het bevind dat Chelsea die afgelope ses jaar in minstens 29 gevalle sy reëls rakende jong spelers oortree het.
Dié straf sal dit moeilik maak vir Chelsea om in die komende seisoene ’n ernstige aanspraakmaker in die Engelse Premierliga of in kontinentale kompetisies soos die Europese Kampioeneliga te wees.
* Chelsea sal tydens die verbod steeds toegelaat word om spelers aan ander klubs te verkoop. – theguardian.com; bbc.com
Meer oor: Chelsea | Fifa | Sokker